Меморијална галерија битке на Дрини 1914.
Меморијална галерија битке на Дрини 1914. је музејска поставка у спомен на одбрану Србије у Првом светском рату и мало заборављену Битку на Дрини, која се налази у Бањи Ковиљачи.

Подстакнути тиме да Битка на Дрини, неоправдано пада у заборав и да јој се не даје прави значај, група ентузијаста и поштоваоца су 2012. године основали Удружење грађана истоименог назива. Идеја је била да се оснује поставка која би подсећала на догађаје са почетка Првог светског рата који су се дешавали у непосредној околини Бање Ковиљаче. Галерија је основана исте 2012. године у згради старе поште, са привременом поставком, на површини од 68m², да би 2014. године поставка била проширена на 110m² и допуњена новим експонатима.

Посетиоци могу да виде разне експонате од делова граната, делова српских и аустроугарских пушака, сабљи, понеки неопаљен метак, чутурице, чауре, гелере, до бајонета нађених на Гучеву и Мачковом камену, као и пушака извађених из реке Дрине.

Види још 
 Битка на Дрини

Извори

Спољашње везе 

Бања Ковиљача
Туристичке атракције у Србији
Споменици српским жртвама и борцима у Првом светском рату
Грађевине у Лозници
Култура у Лозници